กฎกระทรวงการแบ่งเงินค่าบริการและค่าตอบแทนในอุทยานแห่งชาติ วนอุทยาน สวนพฤกษศาสตร์ หรือสวนรุกขชาติ ให้แก่เทศบาลหรือองค์การบริหารส่วนตำบล พ.ศ. 2565
ประกาศวันที่ 2022-08-08

content: กฎกระทรวง การแบ่งเงินค่าบริการและเงินค่าตอบแทนในอุทยานแห่งชาติ วนอุทยาน สวนพฤกษศาสตร์ หรือสวนรุกขชาติ ให้แก่เทศบาลหรือองค์การบริหารส่วนตำบล พ.ศ. ๒๕๖๕
content: อาศัยอำนาจตามความในมาตรา ๕ วรรคหนึ่ง และมาตรา ๓๐ วรรคหนึ่ง แห่งพระราชบัญญัติอุทยานแห่งชาติ พ.ศ. ๒๕๖๒ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้กรมอุทยานแห่งชาติ สัตว์ป่า และพันธุ์พืชแบ่งเงินค่าบริการและเงินค่าตอบแทนที่เรียกเก็บได้ตามมาตรา ๒๙ ในอัตราร้อยละห้าของเงินที่เรียกเก็บได้ในแต่ละปีงบประมาณ ให้แก่เทศบาลหรือองค์การบริหารส่วนตำบลอันเป็นที่ตั้งของอุทยานแห่งชาติ วนอุทยาน สวนพฤกษศาสตร์ หรือสวนรุกขชาติแห่งนั้น
sectionNo: 1
content: เงินค่าบริการและเงินค่าตอบแทนตามวรรคหนึ่ง ให้นำส่งให้แก่กรมส่งเสริมการปกครองท้องถิ่นภายในเดือนธันวาคมของทุกปี
sectionNo: 2
content: ข้อ ๒ เมื่อกรมส่งเสริมการปกครองท้องถิ่นได้รับเงินค่าบริการและเงินค่าตอบแทนตามข้อ ๑ ให้แบ่งแก่เทศบาลหรือองค์การบริหารส่วนตำบลอันเป็นที่ตั้งของอุทยานแห่งชาติ วนอุทยาน สวนพฤกษศาสตร์ หรือสวนรุกขชาติแห่งนั้นทุกแห่งในจำนวนแห่งละเท่า ๆ กัน ภายในสามสิบวันนับแต่วันที่ได้รับเงินดังกล่าว
sectionNo: 3
content: ข้อ ๓ ให้เทศบาลและองค์การบริหารส่วนตำบลนำเงินค่าบริการและเงินค่าตอบแทนที่ได้รับไปใช้จ่ายตามวัตถุประสงค์ที่กำหนดไว้ในมาตรา ๓๐ วรรคหนึ่ง ให้เทศบาลและองค์การบริหารส่วนตำบลรายงานการใช้จ่ายเงินค่าบริการและเงินค่าตอบแทนที่ได้รับให้แก่กรมส่งเสริมการปกครองท้องถิ่นเพื่อรวบรวมส่งให้กรมอุทยานแห่งชาติ สัตว์ป่า
sectionNo: 3
content: และพันธุ์พืชทราบภายในเก้าสิบวันนับแต่วันสิ้นปีงบประมาณนั้น
sectionNo: 4
content: ข้อ ๔ ให้องค์การบริหารส่วนตำบลที่ได้รับเงินค่าบริการและเงินค่าตอบแทนตามกฎหมายว่าด้วยอุทยานแห่งชาติ ตามกฎกระทรวง ฉบับที่ ๓ (พ.ศ. ๒๕๔๑) ออกตามความในพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ อยู่ในวันก่อนวันที่กฎกระทรวงนี้ใช้บังคับ ได้รับเงินค่าบริการและเงินค่าตอบแทนตามกฎกระทรวงนี้แทน
content: ให้ไว้ ณ วันที่ ๑๘ กรกฎาคม พ.ศ. ๒๕๖๕ วราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๐ วรรคหนึ่ง แห่งพระราชบัญญัติอุทยานแห่งชาติ พ.ศ. ๒๕๖๒ บัญญัติให้การแบ่งเงินค่าบริการและเงินค่าตอบแทนที่เรียกเก็บได้ตามมาตรา ๒๙ แก่เทศบาลหรือองค์การบริหารส่วนตำบลอันเป็นที่ตั้งของอุทยานแห่งชาติ วนอุทยาน สวนพฤกษศาสตร์
content: หรือสวนรุกขชาติแห่งนั้น เพื่อนำไปใช้ในการส่งเสริมและสนับสนุนการปฏิบัติงาน หรือการอนุรักษ์ บำรุงรักษา และฟื้นฟูอุทยานแห่งชาติ วนอุทยาน สวนพฤกษศาสตร์ หรือสวนรุกขชาติที่อยู่ในเขตพื้นที่ที่รับผิดชอบ เป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้